# Carme Miquel i Diego

### De Viquipèdia

Carme Miquel i Diego, coneguda amb el nom de ploma de Carme Miquel, és una mestra i escriptora valenciana nascuda a la Nucia (la Marina Baixa) l'any 1944.

Carme Miquel ha destacat principalment en dos àmbits: el de l'ensenyament i el de l'escriptura. Pel que fa al camp de l'ensenyament, ha estat una de les defensores més destacades de l'ensenyament en valencià, molt relacionada amb els moviments de renovació pedagògica i vinculada amb entitats cíviques com la Federació Escola Valenciana.

Quant al camp de la creació en prosa, és autora, entre d'altres, de diversos llibres de narrativa infantil i juvenil i de la novel·la Aigua en cistella, guanyadora del premi de novel·la Ciutat d'Alzira 1998 que atorga l'editorial Bromera. Publica també regularment a la premsa periòdica, com per exemple al diari Levante, on té una columna d'opinió setmanal.

El 1995 va rebre el Premi d'Honor Jaume I per les seues actuacions en el camp cívic i cultural.

## [edita] Llibres publicats

- Un estiu a la Marina Alta. Falla Sant Josep de la Muntanya, València, 1970 (narrativa breu per a infants).
- Marieta o les bromes d'un rei. La Galera, Barcelona, 1972 (adaptació d'un conte popular valencià).
- La rabosa. La Galera, Barcelona, 1973 (adaptació d'un conte popular valencià).
- Escola i llengua al País Valencià. 3 i 4, València, 1976 (assaig, escrit en col·laboració amb Maria Conca, Robert Lafont i altres).
- Estimem la nostra llengua. Institució Alfons el Magnànim, València, 1981 (assaig per a infants i joves).
- Milotxa. Llibre per a l'ensenyament de la llengua. 2n nivell. Diputació de València, València, 1981 (llibre de text, escrit en col·laboració amb Empar Arenas, Fina Mesquida i altres).
- Vola, Topi! Llibre per a l'ensenyament de la llengua.1r nivell. Gregal, València, 1983 (llibre de text, escrit en col·laboració amb Empar Arenas, Fina Mesquida i altres).
- Barrets barata rialles. Gregal, València, 1984 (rondalles per a infants).
- Xarq al-Andalus. Guia didàctica. Generalitat Valenciana, València, 1987 (assaig).
- Uns papers en una capsa. Bromera, Alzira, 1994 (novel·la per a joves).
- La rabosa viatgera. Generalitat Valenciana, València, 1995 (narrativa breu per a infants).
- A cau d'orella. Cartes a Roser. Tàndem, València, 1997 (narrativa breu per a joves). Premi Samaruc de l'Associació de Bibliotecaris Valencians, 1998.
- Aigua en cistella. Bromera, València, 1998 (novel·la). Premi Ciutat d'Alzira 1998.
- Murmuris i crits. Cartes a Mireia. Tàndem, València, 2003 (prosa de no-ficció).
- La mel i la fel. Tàndem, València, 2005 (novel·la).

Obtingut de "http://ca.wikipedia.org../../../c/a/r/Carme_Miquel_i_Diego_3f6e.html"

Categories: Escriptors valencians | Escriptors en català

##### Views

- Article
- Discussió
- Revisió actual

##### Cerca